पलक झपकते ही फटाक गियर शिफटिंग के सहारे मैं ट्रैक को बीट कर रहा था। इंजिन रिस्पॉंस गियर शिफ्टिंग के साथ बेहतरीन तालमेल बिठा रहा था। ब्रेकिंग के बारे में सिर्फ इतना कहूंगा कि आप जहां मुसीबत में आते हैं बस इसकी ब्रेक को खुद पर भरोसा करके दबा दीजिए आप सुरक्षित खड़े हो जाएंगे। इस मोटरसाइकिल के अगले पहिए में 320 मिलीमीटर का फ्रंट ब्रेक डिस्क डायमीटर व पिछले पहिए पर 230 मिलीमीटर का ब्रेक इसे सशक्त ब्रेकिंग प्रदान करता है। इसका डिजिटल मीटर इतना आधुनिक बनाया गया है कि जैसे-जैसे आपकी गति बढ़ती जाती है इसका डिजिट बड़ा होता जाता है। ढेर लाइट्स के जरिए आपको इससे वार्निंग मिलती रहती है।